Фридерике Майрьокер
Понякога при случайно движение…

Превод от немски: Венцеслав Константинов, —

chitanka.info

Понякога при случайно движение

ръката ми докосва твоята ръка китката ти

или пък тялото ми напъхано в дрехи почти без да съзнава за миг

се обляга на твоето тяло в дрехи

тези най-леки почти растителни движения

твоят отместен поглед и очите ти умишлено втренчени

в празнотата

твоят секнал още в началото въпрос къде ще ходиш през лятото

какво четеш в момента

ме пронизват през сърцето

и направо през гръкляна като сладък нож

и аз пресъхвам като извор в жарко лято

1967

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.